33. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 9 της 20/26 Ιαν. 1998 (ΦΕΚ Α΄ 17) Διατήρηση της Εποπτείας Ν.Π.Δ.Δ. από το Υπουργείο Μακεδονίας-Θράκης Έχοντας υπόψη: 1.Τις διατάξεις: α. Του άρθρ. 1 παρ. 2 του Νόμ. 2503/1997 «Διοίκηση, Οργάνωση, Στελέχωση της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (ΦΕΚ 107/Α΄/1997). β. Του Ν.Δ. 406/1970 «Περί ιδρύσεως Λαογραφικού και Εθνολογικού Μουσείου Μακεδονίας» (ΦΕΚ 9/Α/1970). γ. Του άρθρ. 9 του Νόμ. 1198/1981 «Περί συστάσεως Κέντρου Διαφύλαξης και Αγιορείτικης Κληρονομιάς» (ΦΕΚ 238/Α/1981). δ. Του Π.Δ. 358/1986 «Καθορισμός αρμοδιοτήτων Υπουργείου Βόρειας Ελλάδος» (ΦΕΚ 158/Α/1986). ε. Του Π.Δ. 92/1987 «Οργανισμός Υπουργείου Βόρειας Ελλάδας» (ΦΕΚ 51/Α/1987) όπως τροποποιήθηκε και συμπληρώθηκε με το Π.Δ. 492/1988 (ΦΕΚ 224/Α/1988). στ. Του Π.Δ. 346/1993 «Μετονομασία του Λαογραφικού και Εθνολογικού Μουσείου Μακεδονίας σε “Λαογραφικό και Εθνολογικό Μουσείο  Μακεδονίας-Θράκης”» και επέκταση της αρμοδιότητάς του και στη Θράκη (ΦΕΚ 146/Α/1993). ζ. Του Νόμ. 1558/1985 άρθρ. 29Α, του Νόμ. 2081/92, άρθρ. 27 «Κυβέρνηση και Κυβερνητικά Όργανα», το άρθρ. 1, παρ. 2α του Νόμ. 2469/1997 «Περιορισμός και βελτίωση της αποτελεσματικότητας των κρατικών δαπανών και άλλες διατάξεις» και το γεγονός ότι δεν προκαλείται εκ των διατάξεων του διατάγματος δαπάνη εις βάρος του Κρατικού Προϋπολογισμού. 2.Ότι το Λαογραφικό και Εθνολογικό Μουσείο Μακεδονίας-Θράκης λόγω των αντικειμένων του δραστηριοποιείται σε όλο το χώρο της Μακεδονίας και Θράκης και όχι μόνο σε μία περιφέρεια στο δε Κέντρο Διαφύλαξης Αγιορείτικης Κληρονομιάς του Διοικητικού Συμβουλίου προεδρεύει ο Γενικός Γραμματέας του Υπουργείου Μακεδονίας-Θράκης και επομένως δεν μπορεί να εποπτεύεται από το Γενικό Γραμματέα της Περιφέρειας. 3.Την αριθ. ΔΙΔΚ/Φ.1/20199/5.9.97 κοινή απόφαση του Πρωθυπουργού και του Υπουργού Εσωτερικών, Δημόσιας Διοίκησης και Αποκέντρωσης για την ανάθεση αρμοδιοτήτων στους Υφυπουργούς ΕΣ.Δ.Δ.Α. (ΦΕΚ 801/Β), όπως τροποποιήθηκε με την αριθ. ΔΙΔΚ/Φ.1/23470/20.10.97 όμοιά της (ΦΕΚ 924/Β). 4.Την με αριθ. 571/1997 γνωμοδότηση του Συμβουλίου Επικρατείας με πρόταση του Υπουργού Μακεδονίας-Θράκης και του Υφυπουργού Εσωτερικών Δημόσιας Διοίκησης και Αποκέντρωσης αποφασίζουμε: Σελ.86(α) Τεύχος 1342 Σελ. 34 Άρθρο μόνο Διατηρείται η εποπτεία από το Υπουργείο Μακεδονίας-Θράκης των Ν.Π.Δ.Δ. «Λαογραφικό και Εθνολογικό Μουσείο Μακεδονίας-Θράκης (Λ.Ε.Μ.Μ.-Θ.)» και «Κέντρο Διαφύλαξης Αγιορείτικης Κληρονομιάς (ΚΔΑΚ)» που εδρεύουν στη Θεσσαλονίκη λόγω της ιδιαιτερότητας των αντικειμένων των. Η ισχύς του παρόντος αχίζει από τη δημοσίευσή του στην Εφημερίδα της Κυβερνήσεως. Για την αύξηση της ετήσιας κανονικής άδειας με αποδοχές των μισθωτών κατά έξι (6) ημέρες στους μονίμους υπαλλήλους του Δημοσίου, των Ο.Τ.Α. και των λοιπών Ν.Π.Δ.Δ., οι οποίοι ανήκουν στις κατηγορίες των προσώπων με ειδικές ανάγκες κ.λ.π. βλ. την παρ. 4 άρθρ. 8 Νόμ. 2643/24-28 Σεπτ. 1998 (ΦΕΚ Α΄ 220), Τόμ. 15, σελ. 196,01. 